O fetiţă i-a trimis o scrisoare tatălui său, decedat, în "Ceruri". Poştaşul i-a returnat-o.
O fetiţă a trimis scrisori în "Rai" pentru tatăl său, decedat când avea doar câteva luni. Un poştaş a găsit o scrisoare şi i-a returnat-o mamei fete, în ideea ca scrisoarea să nu fie pierdută. Mama fetei a spus că va păstra scrisoarea într-o cutie specială.
O fetiţă de opt ani i-a trimis o scrisoare tatălui său, care a murit când ea era foarte mică, iar scrisoare a fost returnată de un poştaş, relatează BBC.Poştaşul, care şi-a pierdut recent tatăl, a reuşit să o găsească pe fetiţă după ce a făcut apel pe reţelele de socializare. El spune că s-a temut că scrisoarea, pe care a găsit-o într-o cutie poştală din Leicester, urma să fie aruncată.Mama fetei a spus că intenţionează să păstreze scrisoarea într-o cutie pentru fiica ei.Poştaşul spune că a găsit scrisoarea în timp ce lucra ore suplimentare pe un trase pe care de obicei nu îl acoperă. El a spus că a fost "uimit" când a citit-o, după ce şi-a pierdut tatăl anul trecut."Evident, fără o ştampilă sau o adresă reală, ar ajunge să fie aruncată în tranzit undeva", a spus poştaşul."Am vorbit cu managerul meu şi am întrebat dacă aş putea încerca să găsesc familia şi să le-o trimit înapoi".El a postat o poză cu scrisoarea pe Facebook, iar postarea a atras mii de comentarii. În 15 minute, a fost deja pus în legătură cu mama fetei şi aranjase să îi trimită scrisoarea nedeschisă.Mama fetei a spus că a fost "copleşită" de reacţia de pe reţelele de socializare: "Nu am crezut niciodată că se va întâmpla asta. Sunt şocată".Ea a spus că fiica ei şi-a pierdut tatăl, Tony, când avea doar patru luni.Copilul a fost afectat de pierderea tatălui şi i-a trimis scrisori, spunându-i că îl iubeşte şi îi este dor de el."Cred că anul acesta s-ar putea să o fi afectat cel mai tare".Ea a mai spus că va păstra scrisoare, alături de poze cu comentariile de pe reţelele sociale, într-o cutie specială.